Mihkel Koel

Mihkel Koel (sündinud 18. septembril 1949 Saaremaal) on eesti keemik, Tallinna Tehnikaülikooli keemiainstituudi juhtivteadur.

Haridus
Mihkel Koel on lõpetanud 1967. aastal Orissaare Keskkooli ja 1972. aastal Tartu Riikliku Ülikooli (füüsika-keemiateaduskonnas) füüsikuna. 1989. aastal kaitses ta Leningradi Riiklikus Ülikoolis keemiakandidaadi väitekirja "Korrelatsioonikromatograafia arendamine ja kasutamine vees orgaaniliste ühendite analüüsiks".

Töökäik
Ta oli aastail 1974–1976 ENSV Teaduste Akadeemia Keemia Instituudi insener, aastail 1976–1990 nooremteadur ja teadur, aastail 1990–2002 vanemteadur. 1984–1989 oli ta samas aspirant. Ta on olnud USA-Eesti põlevkiviprogrammi koordinaator (2000–2004).

2002–2005 oli ta Tallinna Tehnikaülikooli keemiainstituudi vanemteadur, 2005. aastast on ta samas juhtivteadur.

Teadustöö
Koeli peamised uurimisalad on spektroskoopiline ja kromatograafiline analüüs, kemomeetria, ioonsed vedelikud, ülekriitilised fluidumid, aerogeelid, roheline keemia jm.

Koel on (aastatel 1985, 1989,1991, 1994, 1997, 2008) viibinud pikaajalisel teaduslähetusel välisülikoolides. Tal on ilmunud enam kui 75 teadusartiklit, ta on ühe raamatu kaasautor ja ühe toimetaja. Ta on olnud rahvusvaheliste teadusorganisatsioonide esindaja ja teadusajakirjade toimetuste liige. Ta on esinenud rahvusvahelistel teaduskonverentsidel ja olnud kolme konverentsi korraldaja Tallinnas. Tema juhendamisel on kaitstud neli doktoriväitekirja.
Tunnustus
1991 Eesti Vabariigi teaduspreemia tööde tsükli "Kompuuterkromatograafia" eest (kollektiivi liikmena)
2006 Valgetähe IV klassi teenetemärk
2007 Eesti Vabariigi teaduspreemia teadustööde tsükli "Elektromigratsioonilised meetodid bioprotsesside analüüsis" eest (kollektiivi liikmena)

Raamatud ja peatükid raamatutes
 M. Koel, Ionic Liquids in Chemical Analysis, Ed. M. Koel, CRC Press, Boca Baton 2008, 414 lk.
 M. Koel, M. Kaljurand, Green Analytical Chemistry, RSC, 2010, 332 lk.
 M. Koel, Use of Ionic Liquids in Oil Shale Processing, Chapter in Ionic Liquids IIIB: Fundamentals, Progress, Challenges and Opportunities; Transformations and Processes, ed. R. D. Rogers and K. R. Seddon, ACS Symposium series 902, ACS, Washington, DC, 2005, lk 397. 
 M. Borissova, M. Koel, M. Kaljurand, Ionic Liquids for silica modification: assessment by capillary zone electrophoresis (35–46). Chapter in Ionic Liquids IV, ed. R. D. Rogers and K. R. Seddon ACS Symposium Series 975, ACS, Washington, DC, (2007). 
 M. Koel, Molecular spectroscopy and ionic liquids (295–306). Chapter in Ionic Liquids in Chemical Analysis, Ed. M. Koel, CRC Press, Boca Baton (2008).
 F. Pérez-Caballero,  A-L. Peikolainen, M. Koel, R. J. White, V. Budarin, J. H. Clark, Organic Aerogels as Precursors for the Preparation of Porous Carbons (419–459). Chapter in Progress in Porous Media Research, Eds. Kong Shuo Tian, He-Jing Shu, Nova Science Publishers (2009).
 M. Kaljurand, M. Koel, Green Analytical Separation Methods (168–198). Chapter in Challenges in Green Analytical Chemistry; Eds. M. de la Guardia, S. Garrigues, RSC (2011).
 M. Koel, Energy savings in analytical chemistry  (291–319). Chapter in Handbook of Green Analytical Chemistry , Eds. M. De la Guardia, S. Garrigues, J. Wiley (2012).

Välislingid

Kategooria:Eesti keemikud
Kategooria:Valgetähe IV klassi teenetemärgi kavalerid
Kategooria:Sündinud 1949